CELEX: 32020R0390
Language: hu
Date: 2020-03-10 00:00:00
Title: a Bizottság (EU) 2020/390 Végrehajtási Rendelete (2020. március 10.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 312. alkalommal történő módosításáról

11.3.2020   
               
               
                  HU
               
               
                  Az Európai Unió Hivatalos Lapja
               
               
                  L 74/20
               
            
         A BIZOTTSÁG (EU) 2020/390 VÉGREHAJTÁSI RENDELETE
         (2020. március 10.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 312. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
         mivel:
         
                     (1)
                  
                  
                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
                  
               
                     (2)
                  
                  
                     2020. március 4-én az Egyesült Nemzetek Biztonsági Tanácsának szankcióbizottsága úgy határozott, hogy három bejegyzést felvesz az azon személyekre, csoportokra és szervezetekre vonatkozó jegyzékébe, amelyekre vonatkozóan a pénzeszközök és gazdasági erőforrások befagyasztását alkalmazni kell.
                  
               
                     (3)
                  
                  
                     A 881/2002/EK rendelet I. mellékletét ezért ennek megfelelően módosítani kell.
                  
               
                     (4)
                  
                  
                     Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
                  
               ELFOGADTA EZT A RENDELETET:
         
            1. cikk
            A 881/2002/EK rendelet I. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 10-én.
            
               
                  a Bizottság részéről,
               
               
                  az elnök nevében,
               
               
                  főigazgató
               
               
                  a Pénzügyi Stabilitás, a Pénzügyi Szolgáltatások és a Tőkepiaci Unió Főigazgatósága
               
            
         
         
            (1)  HL L 139., 2002.5.29., 9. o.
         
      
      
         
            MELLÉKLET
            A 881/2002/EK rendelet I. mellékletében a „Jogi személyek, csoportok és szervezetek” rész a következő bejegyzésekkel egészül ki:
            
                        1.
                     
                     
                        „Jamaah Ansharut Daulah (más néven: a) Jemaah Anshorut Daulah; b) Jamaah Ansharut Daulat. Egyéb információ: 2015-ben Indonézia szélsőséges csoportjainak ernyőszervezeteként jött létre, amely hűségesküt tett az ISIL akkori vezetőjének, Abu Bakr al-Baghdadinak. Összeköttetésben áll az Al Qaida in Iraq (QDe.115) néven jegyzékbe vett Iraki és Levantei Iszlám Állammal. A 7e. cikk e) pontjában meghatározott megjelölés időpontja: 2020.3.4.”
                     
                  
                        2.
                     
                     
                        „Iraki és Levantei Iszlám Állam – Líbia (eredeti írásmód: الدولة الإسلامية في العراق والشام – ليبيا) (más néven: a) Iraki és Levantei Iszlám Állam Líbiában; b) Wilayat Barqa; c) Wilayat Fezzan; d) Wilayat Tripolitania; e) Wilayat Tarablus; f) Wilayat Al-Tarablus. Egyéb információ: 2014 novemberében alakult meg az Ibrahim Awwad Ibrahim Ali Al-Badri Al-Samarrai (QDi.299) néven jegyzékbe vett Abu Bakr Al-Baghdadi bejelentésével. Összeköttetésben áll az Al Qaida in Iraq (QDe.115) néven jegyzékbe vett Iraki és Levantei Iszlám Állammal. A 7e. cikk e) pontjában meghatározott megjelölés időpontja: 2020.3.4.”
                     
                  
                        3.
                     
                     
                        „Iraki és Levantei Iszlám Állam – Jemen (eredeti írásmód: الدولة الإسلامية في العراق والشام – اليمن) (más néven: a) Iraki és Levantei Iszlám Állam Jemenben; b) Iszlám Állam Jemenben; c) ISIL Jemenben; d) ISIS Jemenben; d) Wilayat al-Yemen, Jemen tartomány. Egyéb információ: 2014 novemberében alakult meg az Ibrahim Awwad Ibrahim Ali Al-Badri Al-Samarrai néven (QDi.299) jegyzékbe vett Abu Bakr Al-Baghdadinak tett hűségeskü elfogadásával. Összeköttetésben áll az Al Qaida in Iraq (QDe.115) néven jegyzékbe vett Iraki és Levantei Iszlám Állammal. A 7e. cikk e) pontjában meghatározott megjelölés időpontja: 2020.3.4.”